CELEX: 62020TN0681
Language: ro
Date: 2020-11-13 00:00:00
Title: Cauza T-681/20: Acțiune introdusă la 13 noiembrie 2020 – OC/SEAE

18.1.2021   
            
            
               RO
            
            
               Jurnalul Oficial al Uniunii Europene
            
            
               C 19/65
            
         
      Acțiune introdusă la 13 noiembrie 2020 – OC/SEAE
      (Cauza T-681/20)
      (2021/C 19/70)
      Limba de procedură: franceza
      
         Părțile
      
      
         Reclamantă: OC (reprezentanți: L. Levi și A. Champetier, avocați)
      
         Pârât: Serviciul European de Acțiune Externă
      
         Concluziile
      
      Reclamanta solicită Tribunalului:
      
                  —
               
               
                  declararea prezentei acțiuni ca fiind admisibilă și întemeiată;
                  în consecință,
               
            
                  —
               
               
                  anularea Deciziei din 27 ianuarie 2020 în măsura în care respinge cererea de despăgubire a reclamantei din 27 septembrie 2019;
               
            
                  —
               
               
                  după caz, anularea deciziei din 4 august 2020 în măsura în care respinge reclamația formulată de reclamantă din 17 aprilie 2020;
               
            
                  —
               
               
                  obligarea pârâtului la repararea prejudiciului moral și financiar al reclamantei, acestea din urmă fiind evaluate ex aequo et bono la 20 000 de euro și, respectiv, la 580 889 de euro;
               
            
                  —
               
               
                  obligarea pârâtului la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv, întemeiat pe încălcarea articolului 22a din Statutul funcționarilor Uniunii Europene, pe încălcarea articolului 3.3 din Carta misiunilor și responsabilităților administratorilor contului de avans din cadrul SEAE, pe încălcarea articolului 3 din Codul standardelor profesionale pentru personalul responsabil cu verificarea financiară a SEAE și pe încălcarea articolului 2 din Decizia PROC HR(2011)008 a Înaltului Reprezentant al Uniunii pentru afaceri externe și politica de securitate.
               
            
                  2.
               
               
                  Al doilea motiv, întemeiat pe încălcarea obligației de solicitudine. Reclamanta apreciază printre altele în această privință că transferul său a fost decis fără a se respecta principiul echivalenței posturilor și că, ținând seama de împrejurările speței, transferul său nu era justificat de interesul serviciului.
               
            
                  3.
               
               
                  Al treilea motiv, întemeiat pe încălcarea dreptului de a fi ascultat și a obligației de motivare, precum și pe încălcarea protecției datelor personale și a dreptului la respectarea vieții private.